આ ઘટના અંગે તેમણે પોલીસ ફરિયાદ નોંધાવતા એલસીબી પીઆઈ ડી.એન. પટેલ તથા તેમની ટીમે તપાસ હાથ ધરી હતી. એ દરમિયાન પોલીસે આ ખંડણી અને ધમકી આપનારા ભરૂચનો સઈદ મુસ્તાક પટેલ (ઉ.વ. 24) હોવાનું માલુમ પડતા જ પોલીસે તેને ઝડપી લીધો હતો અને 16મી તારીખ સુધીના રિમાન્ડ મેળવી વધુ તપાસ શરૂ કરી હતી. એ દરમિયાન તેણે કબીલપોરના યજ્ઞેશ મૈસુરીયા નામના શખ્સે આ નંબર આપ્યાની હકીકત જણાવતા પોલીસે યજ્ઞેશની પણ અટક કરી હતી અને આ ગુનામાં અન્ય કોઈકની સંડોવણી છે કે કેમ તેની તપાસ શરૂ કરી છે. આરોપી ભાજપનો કાર્યકર હોવાનું પણ ચર્ચાય રહ્યું છે.